Esta titulación, que habilita para a Licencia UEFA B, substitúe ao antigo Nivel 1 . O Curso comezará no mes de outubro
“Xa no anterior curso de monitor de fútbol base, no que se ofertaba un máximo de 35 prazas, o número se tivo que ampliar debido a alta demanda de solicitudes, que pasaron das 50 finalmente. Xa naquel momento solicitamos á Escola de Adestradores e á Federación Galega de Fútbol que ofertasen este curso en Ponteareas, dada a alta demanda existente”, explica o concelleiro.
“É importante que Ponteareas ofreza máis accións formativas deste tipo e que se converta nun referente na provincia de Pontevedra. Queremos que os veciños que desexen facer este tipo de formación non teñan a necesidade de desprazarse a outros concellos. Xa o anterior curso de monitor de fútbol base tivo unha enorme aceptación, duplicándose os inscritos previstos, e agardamos que esta vez sexa igual”, indicou Benito Márquez.
O Curso comezará no mes de outubro, e as clases impartiranse os luns e os mércores de 19:30 a 22:30. O número mínimo de alumnos para que se poida desenvoler o curso en Ponteareas é de 20, estando limitado a un máximo de 35. A inscrición farase de xeito online na seguinte dirección web http://www.futgal.es/pnfg/NPcd/NFG_EE_GstInscripcion?cod_primaria=5000446 A data límite para poder inscribirse é o 8 de setembro de 2017.
Máis información na páxina da Federación Galega de Fútbol, onde se poderá descargar a convocatoria completa do curso.
Modificouse o Jueves, 17 Agosto 2017 11:51